SL Uradni list Evropske unije C 126/14

Objava zahteve po registraciji na podlagi člena 6(2) Uredbe (EGS) št. 2081/92 o zaščiti označb porekla in geografskih označb

(2005/C 126/07)

Ta objava podeljuje pravico do ugovora na podlagi členov 7 in 12d navedene uredbe. Vsak ugovor tej zahtevi mora biti poslan s posredovanjem pristojnega organa države članice, države članice STO ali tretje države, priznano v skladu s členom 12(3) v roku šestih mesecev od te objave. Spremljajoče utemeljitve za objavo so navedene spodaj in zlasti po točki 4.6 jih je treba šteti za upravičene na podlagi Uredbe (EGS) št. 2081/92.

POVZETEK

UREDBA SVETA (EGS) ŠT. 2081/92

„SALAME CREMONA“

Št. ES: IT/00265/27.12.2002

ZOP ( ) ZGO ( X )

Seznam se uporablja kot povzetek informacij za namen obveščanja. Za popolne informacije in zlasti za proizvajalce proizvodov, ki jih pokrivata zadevna ZOP ali ZGO, je treba poiskati pojasnila v popolni verziji specifikacij na državni ravni ali pri službah Evropske komisije (1).

1. Pristojna služba države članice:

Ime: Ministero delle Politiche Agricole e Forestali Naslov: Via XX Settembre n. 20 – 00187 ROMA Tel.: 06/4819968 Telefaks: 06/42013126 E-naslov: qualita@politicheagricole.it

2. Vlagatelj:

2.1 Ime: Consorzio tutela del Salame Cremona 2.2 Naslov: Piazza Zelioli Lanzini,1 – 26100 CREMONA Tel.-telefaks: 0372/598251 2.3 Sestava: Proizvajalec/predelovalec (X) Drugo ( )

3. Vrsta proizvoda:

Kategorija 1.2: mesni izdelki

4. Opis specifikacije:

(povzetek pogojev iz člena 4(2)):

4.1 Ime: „Salame Cremona“

4.2 Opis: „Salame Cremona“ je surovi delikatesni suhomesnati proizvod, ki ima ob sprostitvi v promet naslednje lastnosti:

Fizično-morfološke lastnosti

Teža po sušenju ni manjša kot 500 g

Premer ob izdelavi ni manjši kot 65 mm

Dolžina ob izdelavi ni manjša kot 150 mm

Kemijske in fizikalno-kemijske lastnosti

Mikrobiološke lastnosti

Skupno število mezofilnih kultur: > 1 × 10 na sedmo potenco enot na gram, med katerimi prevladujejo mlečnokislinske bakterije in koki.

Organoleptične lastnosti

Zunanji videz: valjasta oblika z nepravilnostmi.

Konsistenca: proizvod mora biti kompakten in mehek.

Videz pri rezu: rezina je kompaktna in homogena, delci mesa in maščob so značilno povezani, zaradi česar robovi niso jasno vidni (t.i. videz „smelmato“). Niso prisotne vidne količine fibroznih tkiv.

Barva: izrazito rdeča.

Vonj: značilen vonj in vonj po začimbah.

4.3 Geografsko območje: „Salame Cremona“ izdelujejo na območju pokrajin: Lombardija, Emilija Romagna, Piemont in Benečija.

4.4 Dokazilo o poreklu: oglavitni zgodovinski dokumenti, ki jasno in natančno pričajo o poreklu proizvoda in njegovo povezanost z območjem, izhajajo iz leta 1231. Hrani jih državni arhiv v Cremoni in potrjujejo trgovanje s prašiči in mesnimi izdelki. Renesančni dokumenti v zapisih „Litterarum“ in „Fragmentorum“ neizpodbitno dokazujejo prisotnost in predvsem pomembnost proizvoda „salame“ na območju proizvodnje, navedenem v specifikaciji. Iz poročil, ki so nastala, ko je škof Cesare Speciano (1599-1606) obiskal ženski samostan na tem območju, je razvidno, da je bila „v vsakdanjem življenju“, „v dnevih, ko se jé meso“, razdeljena večja količina salame.

Tradicionalna prisotnost „Salame Cremona“ pa še vedno narašča na večjih kmetijsko-prehrambenih sejmih v Lombardiji in na območju Padske nižine. Socialno-ekonomske navedbe pričajo o velikem številu predelovalcev svinjskega mesa, proizvodnja, ki se je širila v Padski nižini zaradi uspešnega združevanje z mlečno in sirarsko industrijo ter s pridelavo žitaric (predvsem koruze).

4.5 Metode pridobivanja: Kratek opis proizvodnega procesa: surovine za proizvodnjo ZGO morajo prihajati iz živali, rojenih, vzgojenih in klanih v pokrajinah: Furlanija-Julijska krajina, Benečija, Lombardija, Piemont, Emilija Romagna, Umbrija, Toskana, Marche, Abruzzo, Lacij in Molise. Dovoljena je raba prašičev tradicionalnih italijanskih pasem Large White in Landrace, izboljšanih v skladu z italijanskim registrom pasem, ali potomcev merjascev istih pasem; prašičev potomcev merjascev italijanske pasme Duroc, izboljšanih v skladu z italijanskim registrom pasem; prašičev potomcev merjascev drugih pasem ali merjascev mešancev, vendar morajo biti upoštevani vzorce selekcije ali križanja, katerih namen ni v nasprotju s tistimi, zapisanimi v italijanskem registru pasem za rejo težkih prašičev.

Prašiči gredo lahko v zakol šele, ko so stari najmanj devet mesecev in niso starejši od petnajst mesecev. Povprečna teža v posamezni seriji, poslani v zakol, mora biti med 144 kg in 176 kg.

Svinjsko meso, namenjeno za mleto maso, je sestavljeno iz mišične mase trupa in delcev progastih mišic ter mastnega tkiva.

Sestavine: sol, začimbe, poper v zrnu ali grobo mlet, drobljen česen, vgneten v maso.

Morebitne druge sestavine: belo ali rdeče mirno vino, sladkor in/ali dekstroza in/ali fruktoza in/ali laktoza, kulture za sprožitev fermentacije, natrijev in/ali kalijev nitrit, askorbinska kislina in lastna natrijeva sol.

Prepovedano je mehansko izkoščevanja mesa.

Priprava: mišični in maščobni delci so natančno očiščeni, odstranjeno je večje vezno tkivo in mehko maščobno tkivo, bezgavke in večji deli živčnih vlaken. Meso je mleto s strojem za mletje mesa, z luknjami premera 6 mm. Temperatura mesa pri mletju mora biti nad 0 oC; soljenje poteka med klanjem; ko je meso mleto, se masi dodajo druge sestavine in dišavnice. Gnetenje poteka v vakuumskih napravah ali pa dlje časa pri atmosferskem tlaku. „Salame Cremona“ je polnjena v naravno svinjsko, konjsko ali ovčje črevo, z najmanj 65 mm začetnega premera. Vezanje z vrvico poteka ročno ali mehansko. Skladiščenje proizvoda v hladilni komori je dovoljeno največ en dan pri temperaturi med 2 oC in 10 oC. Sušenje je toplo pri temperaturi med 15 oC in 25 oC.

Zorenje poteka v prostorih z zadostnim pretokom zraka pri temperaturi med 11 oC in 16 oC najmanj 5 tednov. Trajanje zorenja je odvisno od začetne debeline čreva.

Proizvod „Salame Cremona“ ZGO se lahko da v promet posamično, pakiran vakuumsko ali v kontrolirani atmosferi, v celoti, v kosih ali narezan.

Proizvajalci, ki bi želeli proizvajati „Salame Cremona“ ZGO morajo strogo upoštevati specifikacije, deponirane pri EU.

Postopki proizvodnje, pakiranje in kosanje morajo biti izvedeni pod nadzorom kontrolnega organa iz člena 7 specifikacije, izključno v območju proizvodnje iz člena 3 specifikacije, za zagotavljanje nadzora in sledljivosti ter da ne bi spreminjali značilnosti kakovosti proizvoda.

4.6 Povezava: Proizvodnja salam je močno povezana s prisotnostjo lokalne prašičereje, ki sega v rimsko obdobje. Proizvodnja „Salame Cremona“ je izredno povezava z okoljem, kar je pripeljalo do vedno večjega uveljavljanja prašičereje povezane s sirarnami in proizvodnjo koruze, najprej na območju Cremone in kasneje v celotni Padski nižini.

Sčasoma se je prav podnebje, megleno in z malo vetra, izkazalo za izvrstnega zaveznika, ki botruje odlični povezavi mlečne govedoreje in prašičereje, ter pridelovanja žitaric, kar omogoča suhomesnatim izdelkom, ki morajo zoreti, kot na primer salame, da pridobijo značilnosti, kot so mehkoba, prožnost in izrazita aromatičnost. Območje proizvodnje „Salame Cremona“ ima pedološke lastnosti značilne za naplavljena območja in na njem je že več stoletij prisotna prašičereja, najprej v tako imenovanem družinskem sistemu, kasneje pa vedno bolj na strokovni ravni. Na vseh območjih proizvodnje tega izdelka je veliko megle, z visoko stopnjo vlage v zraku in manjšim pretokom zraka, kar spodbuja optimalno zorenje suhomesnatega izdelka, kot je „Salame Cremona“. Pokrajina proizvodnega območja je enotna po vsej Padski nižini: povsem ravninska, prepredena z rekami in kanali, z veliko rastlinja, predvsem travnikov in koruznih polj.

V celotnem območju proizvodnje je podnebje jeseni in pozimi zelo ostro, vlažno in megleno, pomladi so zmerne in deževne, za poletja pa so značilne visoke temperature, pogoste kratke in močne padavine. Prašiči so bili vedno prisotni v Padski nižini in v bližnjih dolinah, saj so najbolj primerna živina za optimalno izkoriščanje obilice koruze in ostankov predelave mleka.

Območje proizvodnje se je vedno izredno izkazalo glede pridelave surovin (koruze in sirotke), kot tudi za predelavo in konzerviranje svinjine, predvsem „Salame Cremona“, ki potrebuje izrecno vlažno in malo vetrovno podnebje, kar zagotavlja izdelku visoko kakovost.

Vendarle pa pridobivanje „Salame Cremona“ visoke kakovosti ne bi bilo mogoče, brez človeškega dejavnika, ki je v območjih pridelave znal s časom izpopolniti posebne tehnike predelave in sušenja.

Proizvodnja „Salame Cremona“ tudi danes uporablja postopke, ki popolnoma odražajo tradicijo in se dobro povezujejo z novimi tehnologijami, uvedenimi v sam proces pridelave.

Okoljski dejavnik, povezan s podnebjem, in človeški dejavnik, ki se odraža v visoki tehnični sposobnosti delavcev v proizvodnji „Salame Cremona“, tudi danes ostajata osnovna in nezamenljiva pogoja, ki zagotavljata proizvodu specifičnost in sloves.

„Salame Cremona“ je bil in je še vedno zelo znan in cenjen proizvod, kakor to dokazuje njegova prisotnost na kmetijsko-živilskih sejmih v Padski nižini in velika prisotnost na glavnih nacionalnih in tujih trgih.

To potrjuje tudi prisotnost „Salame Cremona“ na seznamih glavnih italijanskih kmetijsko-živilskih proizvodov z označbo porekla, ki so zapisani na dnu dvostranskih dogovorov med Italijo in evropskimi državami v letih 1950–1970 (z Nemčijo, Francijo, Avstrijo, Španijo) glede zaščite geografske označbe in označbe porekla.

4.7 Kontrola:

Ime: Istituto Parma Qualità – I.P.Q. Naslov: Via Roma, 82/c – 43013 LANGHIRANO (PR)

4.8 Označevanje: Oznaka mora vsebovati, z jasnimi neizbrisnimi črkami nabora, ki je večji od preostalega besedila, zapis imena „Salame Cremona“ in napis „zaščitena geografska označba“ in/ali kratico „ZGO“. Slednji napis mora biti preveden v jezik države, kjer se proizvod prodaja.

Prepovedano je dodajanje kakršnekoli označbe, ki ni točno določena.

Vsekakor pa je dovoljena uporaba označb, ki se nanašajo na neko ime osebe ali podjetja ali blagovno znamko zasebnika, vendar ne smejo imeti poveličevalnega značaja in ne smejo zavajati kupca.

Na označbi mora biti prisoten tudi simbol Skupnosti v skladu s členom 1 Uredbe Komisije (ES) št. 1276/98.

4.9 Nacionalne zahteve: –

(1) Evropska komisija – Generalna direkcija za kmetijstvo – Urad za politiko kakovosti kmetijskih proizvodov – B-1049 Bruselj.